ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind desemnarea reprezentantului Consiliului Local Boldeşti-Scăeni în Consiliul consultativ constituit la nivelul Unităţii de Asistenţă Medico-Socială

Având în vedere:

- referatul de aprobare înregistrat sub nr. 3439/15.02.2021, prin care viceprimarul oraşului propune desemnarea reprezentantului Consiliului Local Boldeşti-Scăeni în Consiliul consultativ constituit la nivelul Unităţii de Asistenţă Medico-Socială;

- raportul compartimentul de resort, înregistrat sub nr. 3574/16.02.2021;


- adresa înregistrată sub nr. 1007/15.01.2021 din partea Unităţii de Asistenţă Medico-Socială;
- art. 3 alin. (3) din anexa la H.G.R. nr. 412/2003 pentru aprobarea Normelor privind organizarea, funcţionarea şi finanţarea unităţilor de asistenţă medico-sociale;

- HCL nr. 95/31.08.2020 privind aprobarea Regulamentului de organizare şi funcționare a serviciului social cu cazare Unitatea de Asistență Socială Boldeşti–Scăeni;


- avizul secretarului general, înregistrat sub nr. 3579/16.02.2021;
În baza avizului comisiei de specialitate nr. 2 – administrarea domeniului public şi privat, gestionarea serviciilor de interes local;


În temeiul dispoziţiilor art. 129, alin. (1) şi alin. (2) lit. d), alin. (7) lit. c), ale art. 139, alin. (1) şi ale art. 196 alin. (1) lit. „a” din OUG nr. 57/2019 privind Codul administrativ,


Consiliul Local al oraşului Boldeşti-Scăeni adoptă prezenta hotărâre:

Art. 1. Se desemnează doamna consilier local Alexandru Roxana -reprezentant al Consiliului Local Boldeşti-Scăeni în Consiliul consultativ constituit la nivelul Unităţii de Asistenţă Medico-Socială.
Art. 2. Pe data prezentei orice dispoziţie contrară îşi încetează aplicabilitatea.
Art. 3. Prezenta hotărâre se publică pe site-ul oficial al Primăriei oraşului Boldeşti-Scăeni la secțiunea ”Monitorul Oficial Local” și se comunică Unităţii de Asistenţă Medico-Socială şi consilierului local desemnat la art. 1.

         PREŞEDINTE DE ŞEDINŢĂ,                                        

   TĂNĂSESCU STELIAN HORAŢIU
                                                                                      CONTRASEMNEAZĂ
                                                                                      SECRETAR GENERAL,
                                                                                     TUDOR FLORINA NELI

Boldeşti-Scăeni, 23.02.2021
Nr.  29  

           R O M Ă N I A

           JUDEŢUL  PRAHOVA

           ORAŞUL BOLDEŞTI - SCĂENI        

           CONSILIUL  LOCAL

 Nr. 3579/16.02.2021
A  V  I  Z

===========

- asupra proiectului de hotărâre privind desemnarea reprezentantului Consiliului Local Boldeşti-Scăeni în Consiliul consultativ constituit la nivelul Unităţii de Asistenţă Medico-Socială
Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind desemnarea reprezentantului Consiliului Local Boldeşti-Scăeni în Consiliul consultativ constituit la nivelul Unităţii de Asistenţă Medico-Socială, am constatat  că acesta a fost iniţiat cu respectarea prevederilor legale în vigoare având ca temei art. 3 alin.(3) din anexa la H.G.R. nr. 412/2003 pentru aprobarea Normelor privind organizarea, funcţionarea şi finanţarea unităţilor de asistenţă medico-sociale.
Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.

S E C R E T A R  G E N E R A L,

Tudor Florina Neli
     Nr.3439/15.02.2021
REFERAT

Subsemnatul Dincă Florin-Ionuţ, viceprimar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind desemnarea reprezentantului Consiliului Local Boldeşti-Scăeni în Consiliul consultativ constituit la nivelul Unităţii de Asistenţă Medico-Socială”.


Potrivit dispoziţiilor art.129 alin. (2) lit. „d”, alin. (7) lit. „a” din OUG nr. 57/2019 privind Codul adminstrativ, cu modificările şi completările ulterioare, consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local, printre care şi sănătatea;
Art. 3 alin.(3) din anexa la H.G.R. nr. 412/2003 pentru aprobarea Normelor privind organizarea, funcţionarea şi finanţarea unităţilor de asistenţă medico-sociale prevede că în realizarea atribuţiilor sale directorul este sprijinit de un consiliu consultativ compus din 5 membri din care un reprezentant al autorităţii administraţiei publice locale prin a cărei hotărâre a fost înfiinţată unitatea de asistenţă medico-socială.
În acelaşi sens sunt şi dispoziţiile art. 10 din Regulamentul de organizare şi funcționare a serviciului social cu cazare Unitatea de Asistență Socială Boldeşti–Scăeni aprobat prin HCL nr. 95/31.08.2020.
Prin adresa nr. 188/15.01.2021, înregistrată la primăria oraşului sub nr. 1007/15.01.2021, conducerea UAMS solicită desemnarea unui reprezentant al consiliului local în Consiliul consultativ.

Având în vederea cele mai sus prezentate propun desemnarea unui reprezentant al Consiliului local în Consiliul consultativ constituit la nivelul Unităţii de Asistenţă Medico-Socială.
În speranţa obţinerii aprobării, vă mulţumesc anticipat !

 




 
                                                                                             VICEPRIMAR,

         Dincă Florin-Ionuţ

Consiliului local al oraşului Boldeşti-Scăeni
